Dagsorden DSOG Bestyrelsesmøde

Domus Medica

12. nov. 2015 kl. 10.00-15.00

Ordstyrer: Tine Tetzschner   Referent: Charlotte Floridon

*IP= informationspunkt, DP= Diskussionspunkt, BP= Beslutningspunkt*

Interesseerklæringer: Ingen

Afbud: Søren Lunde

1. Opfølgning og godkendelse af referat d. 23. okt. (Drop box)

Godkendes med enkelte rettelser

2. Nyt fra:

FYGO:

Afholder snart internat om obstetrik. Hjemmesiden er oppe efter hacker angreb. Der har været forsknings og praktisk træning om gynækologisk cancer. FYGO har kontakt med GO, som skal holde landsseminar april 2016.

CM har deltaget i et 2 dages møde i Middelfart – TOF - om risiko obstetrik. Mødet gik godt, med belysning af forskellige obstetriske problemstillinger.

UU:

Delkursuslederne i føtal medicin har sagt op. Der er opslag på hjemmesiden mhp på besættelse af personer fra både Øst og Vestdanmark.

Man arbejder på revision af kommissorium i UU.

EFU:

Står i efterårsmødets tegn. Man indhenter interesseerklæringer fra foredragsholderne.

Praktiserende gynækologer:

DFKO er i sidste fase af moderniseringsfasen vedr. det faglige indhold. Herefter starter de økonomiske forhandlinger med Danske Regioner. Deres forhandlere er 2 repræsentanter fra FAPS. Det har været en meget tidskrævende proces og vil fortsat kræve en stor indsats af de involverede.

Kasseren – midler til EFU/transport v. efterårsmødet: Der er problemer med fil vedhæftning, Bestyrelsen skal være opmærksom på om der er refunderet.

EFU refunderes til overnatning og transport.

Webmasteren:

Afbud

Sekretærerne:

Pia: LVS mødet var velbesøgt med 75 deltagere. LVS arbejder på større åbenhed og er på Twitter og Facebook. Ny formand er Henrik Ullum og Jeanette Østerby Bauer (psykiater) blev valgt til bestyrelsen.

Ulrik: Hindsgavl afholder et kursus i GRADE på søndag.

Man arbejder på at koordinere indhold i kurser mellem Hindsgavl og Sandbjerg.

Der arbejdes på Nordiske kvalitetsindikatorer og patientsikkerhed i Obstetrik.

3. Nyt fra formanden og punkt 7:

KW har været til NFOG i Finland, både til møde, men også set på kongresforhold og organisering af denne. Man planlægger at koordinere NFOG og EBCOG, NFOG 2018 bliver i Odense og 2021 på Island. Der skal skiftes mange ud i NFOG bestyrelsen næste gang. Det forventes at formandskabet går til Danmark.

Der arbejdes på Nordiske og Europæiske guidelines. De Nordiske er lagt på NFOG hjemmesiden. Det diskuteres om de skal publiceres, hvilket EBCOG har vist interesse for. I Norge har man lavet en guideline App. NFOG har afslået at Jordemødre kan være en del af en guidelinekomite.

ACTA chefredaktøren har arbejdet hårdt og omstruktureret. Impact faktoren er steget.

EBCOG kongressen er flyttet fra Istanbul, pga. sikkerhedsrisiko. Bergen byder ind på værtsby i 2020.

I Norge er der uenighed om hvordan man daterer en graviditet.

Findland regner med at HPV vaccination snart indføres til drenge. Der er en tiltagende mængde af selvbetalende russere, der fylder meget i det finske sundhedssystem.

I Sverige diskuterer man HPV vaccine. TV Program i Sverige om mødomme viste sig at være konstrueret.

Island har nu over 40 medlemmer. Man har fundet en høj forekomst af BRCA2 bærere på Island ved analyser af genomet på 160.000 personer.

Misoprostol sagen: Ingen alvorlige bivirkninger.

HPV sagen og EMA’s vurdering har fyldt meget i medierne.

4. Nyt fra næstformanden og punkt 9:

Opslag vedr. DRG udvalg: Der har været 2 ansøgere, hvilket ikke er nok. DSOG ved Thomas vil kontakte subspecialerne for at få dem involveret.

5. Forskningstræning – FYGO – ansøgning om midler:

Bevilges

6. FIGO forslag til committee:

Der er god mulighed for at deltage i arbejdsgrupper under FIGO. Bestyrelsen har nogle bud på personer til indstilling, bl.a. til Safe Motherhood. AT ville iøvrigt tænke over personer. DSOG vil gerne sponsorere dette.

7. NFOG 2016 - election process:

Se Formandens beretning ved KW

8. Efterårsmødet

Der er styr på det hele, JT har koordineret med moderator Peter Hornnes. Der er færre sponsorer i år. Argumenterne er bla. at DSOG har 2 møder om året og vi er i konkurrence med anæstesiologerne og kirurgerne samme weekend.

EFU’s medlemmer får refunderet transportudgifter. Det diskuteres hvilke arrangører, der kompenseres for mødet hhv. fra DSOG og FYGO, dette tages op senere på et beslutningspunkt.

9.  Kodeudvalget –status (Thomas): se næstformanden beretning

10. Forårsmødet (alle)

Der diskuteres indhold og emner. Postersessionen fortsætter. Vi er enige om at hovedtemaet igen i år skal være: Mød din Professor.

11.  Referat fra møde om Lichen Sclerosus (Charlotte)

CF deltog i heldagsmøde i patientforeningen i Middelfart den 7 november. Der var 3 deltagende læger, CF, Knud Damsgaard og Mette Meinert. Der var foredrag ved læger om nye forskningstiltag mht. LS. Desuden foredrag ved sygeplejeske Rikke Juel Lolk fra OUH, som har lavet en Master i seksuelle problemer ved LS.

12. Evt.: Intet nyt